Najljepše od Hari Mata Hari
Najljepše od Hari Mata Hari jest kompilacijski CD sarajevske pop-grupe Hari Mata Hari, kojeg je izdala diskografska kuća Hit Records 2006. godine. Na albumu se nalazi 15 pjesama koje predstavljaju pregled nekih od važnijih radova snimljenih tokom više od dvije decenije uspješne karijere grupe Hari Mata Hari. Na njemu su zastupljene življe plesne pop i disco pjesme kao i balade, koje su odsvirane tokom koncertnih nastupa između 2000. i 2003. U njima je primjetan utjecaj bosanskohercegovačke narodne muzike, što je jedna od osobina muzičkog stila ove grupe. Posebno se ističe pjesma "Lejla" s kojom je grupa nastupila na Eurosongu 2006. u Ateni, gdje je osvojila treće mjesto.